wickkiey/tamil-wikipedia-markdown huggingface dataset:
# அனுப் சிங் (அரசியல்வாதி)


**அனுப் சிங்** (*Anup Singh (politician*) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் பஞ்சாப் மாநிலத்தைச் சேர்ந்தவராவார். ஆர்வர்டு பல்கலைக்கழகத்தில் முனைவர் பட்டம் பெற்றார்.  

அனுப் சிங் நான்கு முறை மாநிலங்களவை உறுப்பினராக இருந்துள்ளார். 3 ஏப்ரல் 1952 ஆம் ஆண்டு ஏப்ரல் மாதம் 2 ஆம் தேதி முதல் 1954 ஆம் ஆண்டு ஏப்ரல் மாதம் 2 ஆம் தேதி வரை, 3 ஏப்ரல் 1954 முதல் 2 ஏப்ரல் 1960 வரை, 3 ஏப்ரல் 1962 முதல் 22 நவம்பர் 1962 வரை மற்றும் 3 ஏப்ரல் 1964 முதல் 28 ஜனவரி 1969 வரை இவர் மாநிலங்களவை உறுப்பினராக இருந்துள்ளார்..  

1960 ஆம் ஆண்டுகளில் இவர் பஞ்சாப் பொது சேவை ஆணையத்தின் தலைவராக இருந்தார். நேரு இந்தியாவின் வளரும் நட்சத்திரம் *என்ற புத்தகத்தை எழுதினார்.*  

இவருக்கு சிறீமதி இக்பால் கவுர் என்ற மனைவியும் ஒரு மகளும் உள்ளனர். 1969 ஆம் ஆண்டு சனவரி மாதம் 28 ஆம் தேதியன்று அனுப் சிங் காலமானார்.
# அரிகர் நாத் சாசுத்திரி



**அரிகர் நாத் சாசுத்திரி** (*Harihar Nath Shastri*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் கான்பூரின் முதல் நாடாளுமன்ற உறுப்பினர் என்று அறியப்படுகிறார். தொழிலாளர் தலைவராகவும் இவர் தீவிரமாக பணியாற்றினார். 1920 ஆம் ஆண்டுகளின் பிற்பகுதியில், பொதுவுடமை வாதியாகத் திகழ்ந்தார். ஆனால் 1930 ஆம் ஆண்டுகளின் பிற்பகுதியில் மிதவாதியாகக் கருதப்பட்டார். 1948 ஆம் ஆண்டில் இந்திய தேசிய இரயில்வே தொழிலாளர் சம்மேளனத்தின் முதல் தலைவராக இருந்தார். 1925 ஆம் ஆண்டில் மக்கள் சேவகர்கள் சங்கத்தின் ஆயுட்கால உறுப்பினராக அதன் நிறுவனர்-இயக்குநர், மறைந்த லாலா லச்சபதி ராயால் தேர்ந்தெடுக்கப்பட்டார். அவருடன் ஓராண்டு தனிச் செயலாளராகப் பணிபுரிந்தார். 1947 ஆம் ஆண்டில் இவர் இந்திய அரசியலமைப்புச் சபையில் உறுப்பினரானார், அது கலைக்கப்பட்டவுடன் இந்திய நாடாளுமன்ற உறுப்பினரானார்.
# சலீம் குமார்


**சலீம் குமார்** (*Salim Kumar*) (பிறப்பு 10 அக்டோபர் 1969) ஒரு இந்திய நடிகரும், நகைச்சுவை நடிகரும், இயக்குநரும், மலையாளத் திரைக்கதை எழுத்தாளரும் ஆவார். பெரும்பாலும் நகைச்சுவை பாத்திரங்களுக்கு பெயர் பெற்ற சலீம் குமார், மலையாளத் திரைப்பட வரலாற்றில் சிறந்த மற்றும் மிக முக்கியமான நகைச்சுவை நடிகர்களில் ஒருவராக கருதப்படுகிறார்.  

தனது பிற்கால வாழ்க்கையில், குணச்சித்திர வேடங்களில் நடிப்பதில் வெற்றி கண்டார். 2010 ஆம் ஆண்டு ஆதாமிண்டெ மகன் அபூ திரைப்படத்தில் நடித்ததற்காக சிறந்த நடிகருக்கான தேசிய திரைப்பட விருதையும் வென்றார் (இத் திரைப்படம் ஆண்டிற்கான கேரள மாநில திரைப்பட விருதையும் வென்றது). இவரது இயக்கத்தில் வெளியான திரைப்படமான *கருத்த ஜூதன்* சிறந்த கதைக்கான 2017 கேரள மாநில திரைப்பட விருதை வென்றது. அச்சன் உறங்காத வீடு (2005) படத்திற்காக இரண்டாவது சிறந்த நடிகருக்கான கேரள மாநில திரைப்பட விருதையும், சிறந்த நடிகருக்கான கேரள மாநில தொலைக்காட்சி விருதையும் (2013) வென்றுள்ளார்.  

## சொந்த வாழ்க்கை
குமார் வடக்கு பறவூர்-எர்ணாகுளம் மாவட்டத்தில் "சிரிக்கும் வில்லா" என்ற வீட்டில் வசிக்கிறார். இவருக்கு சுனிதா என்ற மனைவியும் சந்து, ஆரோமல் என இரு மகன்களும் உள்ளனர். இவர் கேரளாவில் இந்திய தேசிய காங்கிரசில் உறுப்பினராக உள்ளார். *ஈஸ்வர வழக்கிள்ளெல்லோ* என்ற நினைவுக் குறிப்பை எழுதியுள்ளார். *கொச்சின் ஸ்டாலியன்ஸ்* என்ற பலகுரல் குழுவை நடத்துகிறார். இது ரமேஷ் பிஷாரடி போன்ற பல திறமைகளை அறிமுகப்படுத்தியது.
# மகோபாவின் உதால்


**உதால்** (*Udal*) என்பது உத்தரப் பிரதேசத்தில் சொல்லப்படும் *அல்கா-காண்ட்* என்ற காவியத்தில் வரும் 12 ஆம் நூற்றாண்டின் புகழ்பெற்ற தளபதியின் பெயராகும். காவியத்தில், உதாலும் இவரது சகோதரர் அல்காவும் மகோபாவின் சந்தேல மன்னன் பரமார்த்தி தேவனின் இராணுவத்தில் பணியாற்றுகின்றனர். இவர்கள் இராஜ்புத் மற்றும் அகிர் வம்சாவளியைச் சேர்ந்த பனாபர் குலத்தைச் சேர்ந்தவர்கள். இவர்கள் இருவரும் பல்வேறு போர்களை நிகழ்த்தினர்.  

காவியத்தின்படி, உதால் ஒரு தளபதியாக இருந்த தனது தந்தை தாஸ்ராஜ் இறந்த பிறகு பிறந்தார். மேலும் அவர் பரமார்த்தி மன்னர் நடத்திய போரில் பங்கு கொண்டு கொல்லப்பட்டார். மன்னன் அதைத் தொடர்ந்து உதாலை தனது சொந்த மகனாக வளர்த்தான். மகோபாவில் நடந்த ஒரு பெரிய போரில் இராசபுத்திர மன்னன் பிருத்திவிராச் சௌகானின் படையுடன் போரிடும் போது உதால் எப்படி கொல்லப்பட்டான் என்பதை காவியம் விவரிக்கிறது; மதன்பூரில் உள்ள கல்வெட்டுகள் மூலம் இதனை அறிய முடிகிறது. மேலும் கி.பி.1182-1183 ஆம் ஆண்டு ஒரு கட்டத்தில் இது நடந்திருக்கலாம்.  

இவர்களின் பெயரில் நகரத்தில் சந்தைகள் உள்ளன. பல கோயில்கள் மற்றும் கட்டிடங்கள் இருவரும் கட்டப்பட்டதாக நம்பப்படுகிறது.
# மகோபா


**மகோபா** (*Mahoba*) என்பது இந்தியாவின் உத்தரப் பிரதேச மாநிலத்தின் மகோபா மாவட்டத்திலுள்ள ஒரு நகரமாகும். புந்தேல்கண்ட் பிராந்தியத்தில், கூர்ஜர-பிரதிகார பாணியில் கட்டப்பட்ட ஒன்பதாம் நூற்றாண்டு சூரியக் கோயிலுக்கு இந்நகரம் நன்கு அறியப்பட்டதாகும். இது கோகர் மலையில் உள்ள 24 பாறைகளால் வெட்டப்பட்ட சைனத் தீர்த்தங்கரர் சிலைக்கும் நன்கு அறியப்பட்ட இடமாகும். மகோபா கஜுராஹோ, இலவகுசா நகர் மற்றும் குல்பகார், சரகாரி, கலிஞ்சர் கோட்டை, ஓர்ச்சா மற்றும் ஜான்சி போன்ற வரலாற்றுச் சிறப்புமிக்க இடங்களுக்கு அதன் நெருக்கத்திற்காக அறியப்படுகிறது . இந்த நகரம் இருப்புப்பாதைப் போக்குவரத்து மற்றும் மாநில நெடுஞ்சாலைகளுடன் இணைக்கப்பட்டுள்ளது.  

## மக்கள்தொகை
2011 இந்திய மக்கள் தொகைக் கணக்கெடுப்பு, மகோபாவில் 95,216 மக்கள் இருப்பதாக கூறுகிறது. இதன் சராசரி கல்வியறிவு விகிதம் 74.91% ஆகும். இது மாநில சராசரியான 67.68% ஐ விட அதிகமாக உள்ளது: ஆண்களின் கல்வியறிவு 82.03% எனவும் பெண்களின் கல்வியறிவு 66.88% எனவும் உள்ளது. மக்கள் தொகையில் 12.68% 6 வயதுக்குட்பட்டவர்கள்.  

மகோபாவின் மொத்த மக்கள் தொகையில் 14.93% மற்றும் 0.42% பட்டியல் சாதியினரும் பட்டியல் பழங்குடியினத்தவரும்) உள்ளனர். மக்கள்தொகை கணக்கெடுப்பின் அடிப்படையில் மொத்த மக்கள் தொகையில் 75.21% இந்துக்கள், 23.64% முஸ்லிம்கள் மற்றும் மீதமுள்ளவர்கள் பிற மதத்தினராக அறியப்படுகிறார்கள்.  

## குறிப்பிடத்தக்கவர்கள்

- ராணி துர்காவதி, மகோபாவின் சந்தேல இளவரசி
- புஷ்பேந்திர சிங் சந்தேல், பாரதிய ஜனதா கட்சியின் மக்களவை உறுப்பினர்
# தூய மரியன்னை இணை பேராலயம், சென்னை



**தூய மரியன்னை இணை பேராலயம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை புறநகர்ப் பகுதியின், அரண்மனைக்காரன் தெருவில் உள்ள ஒரு கத்தோலிக்க தேவாலயம் ஆகும். பொ.ஊ. 1658ஆம் ஆண்டு கபுச்சின்களால் கட்டப்பட்ட இது, முன்னாள் பிரித்தானியாவின் இந்தியாவின் பழமையான தேவாலயங்களில் ஒன்றாகும்.  

இந்த தேவாலயமானது, அன்றைய மதராஸின் முதல் கிறித்தவ மிஷனரியான பிரெஞ்சு மறைபணியாளர் தந்தை எப்ரேம் தெ நேவேர் என்பவரால் பொ.ஊ. 1658ஆம் ஆண்டு, சென்னையின் ஆர்மேனியன் தெருவில், ஒரு திறந்த பந்தல் கிறித்தவ தொழுகையிடமாகக் கட்டப்பட்டது. இருப்பினும், இந்த அமைப்பு நீண்ட காலம் நீடிக்கவில்லையாதலால், பொ.ஊ. 1692இல் புனரமைக்கப்பட வேண்டியிருந்தது. மேலும், இந்த தேவாலயம் 1775ஆம் ஆண்டு மற்றும் 1785ஆம் ஆண்டுகளில் புதுப்பிக்கப்பட்டு, மதராஸ் திருச்சபை மாகாணத்தின் கதீட்ரல் நிலைக்கு 1886ஆம் வருடம் உயர்த்தப்பட்டது.  

மதராஸ் மற்றும் மயிலாப்பூரின் திருச்சபை மாகாணங்கள் ஒன்றிணைக்கப்பட்டு, சாந்தோம் பேராலயத்தை, தலைமையகமாகக் கொண்டு, மதராஸ் மற்றும் மயிலாப்பூரில் உள்ள ரோமன் கத்தோலிக்க உயர்மறைமாவட்டமாக மாற்றம் செய்யப்பட்ட போது, இத்திருத்தலம் 1952ஆம் ஆண்டு தூய மரியன்னை இணை பேராலயமாக உயர்த்தப்பட்டது.
# புஷ்பேந்திர சிங் சந்தேல்


**குன்வர் புஷ்பேந்திர சிங் சந்தேல்** (*Kunwar Pushpendra Singh Chandel*) ஓர் இந்திய அரசியல்வாதி ஆவார். இவர் 17 வது மக்களவையில் உத்திரப் பிரதேசத்தில் உள்ள அமீர்பூர் மக்களவைத் தொகுதியிலிருந்து இந்திய நாடாளுமன்றத்திற்கு பாரதிய ஜனதா கட்சி சார்பில் உறுப்பினராகத் தேர்தெடுக்கப்பட்டார். இவர் தொடர்ந்து இரண்டு முறை இதே தொகுதியிலிருந்து தேர்ந்தெடுக்கப்பட்டுள்ளார்.  

## சொந்த வாழ்க்கை
புஷ்பேந்திர சிங் சந்தேல் உத்தரப் பிரதேசத்தின் மகோபாவில் 8 அக்டோபர் 1973 இல் குன்வர் அர்பால் சிங் சந்தேல் மற்றும் சீலா சிங் ஆகியோருக்கு மகனாகப் பிறந்தார். புந்தேல்கண்ட் பல்கலைக்கழகத்திலிருந்து அரசியல் அறிவியலில் முதுகலைப் பட்டமும், அலகாபாத் பல்கலைக்கழகத்தின் மூலம் சட்டப்பட்டமும் பெற்றார். 18 பிப்ரவரி 1999 அன்று தீபாலி சிங் என்பவரை மணந்தார். திருமணத்தின் மூலம் இவருக்கு இரண்டு மகன்கள் உள்ளனர்.
# சம்சேர் காசி



**சம்சேர் காசி** (* Shamsher Gazi*) 1712-1760) ( பதியின் புலி என்றும் அழைக்கப்படுகிறார். ). இவர் ரோசனாபாத் மற்றும் திரிபுராவின் ஆட்சியாளர் ஆவார். இது நவீன வங்காளதேசம் மற்றும் இந்தியாவின் சில பகுதிகளை உள்ளடக்கியது. இவரது ஆட்சிக்காலம் (1748-1760) இடைக்கால திரிபுராவின் வரலாற்றில் "மிகவும் சுவாரசியமான அத்தியாயம்" எனக் குறிப்பிடப்பட்டுள்ளது. இவர் கொமில்லா, நவகாளி மற்றும் சிட்டகொங் போன்ற பகுதிகளில் "புகழ்பெற்ற கொள்ளையர்" என்று குறிப்பிடப்படுகிறார்.  

## ஆரம்ப கால வாழ்க்கை
காசி 1712 இல் குங்குரா என்ற கிராமத்தில் வங்காள முஸ்லிம் விவசாயிகளின் குடும்பத்தில் பிறந்தார். இவரது தந்தை பெயர் பேயார் (பிற ஆதாரங்கள் *பிர்* என்று கூறுகின்றன) முகம்மது கான் மற்றும் தாயின் பெயர் கயாரா பீபி என்பதாகும். சிறுவயதிலிருந்தே, இவர் ரோசனாபாத்தின் சக்லாவின் நில உரிமையாளர் நசீர் முகமதுவின் கீழ் பணியாற்றத் தொடங்கினார். வங்காளத்தின் முன்னாள் நவாப்பிற்கு பண அன்பளிப்பு வழகியதன் மூலம் நசீர் முகமது சக்லாவின் ஆட்சியாளரானார்.  

## ஆட்சி
பிரித்தானிய கிழக்கிந்திய நிறுவனத்தின் வருகையும், ஜமீந்தாரிகளின் "சுரண்டல் மற்றும் ஒடுக்குமுறைகள்" இந்தப் பகுதி விவசாயிகளின் வாழ்க்கையை கடினமாக்கி வைத்திருந்தது. சம்சேர் காசியின் திறமையான ஆட்சி அவர்களை இதிலிருந்து விடுவித்தது. பொருளாதாரத்தை சரியான முறையில் நிர்வகிக்க முடிந்தது. அத்தியாவசியப் பொருட்களின் விலைகளைக் குறைக்க வழிவகுத்தது. இவர் இந்துக்கள் மற்றும் முஸ்லிம்கள் இருவரிடமும் தாராளமாக இருந்தார். குளங்களைத் தோண்டி, அதற்குத் தன் பெயரைச் சூட்டி, தனது தலைநகரான ஜகன்னாத் தக்சின்சிக் மற்றும் மெகர்குல் ஆகிய பகுதிகள் மீதான தனது பிடியை உறுதிப்படுத்தி, சம்சேர் திரிபுராவின் ஆட்சியாளரானார். மெசுபாகுல் அக் என்பவரின் *பர்போ தேஷ்* என்ற புத்தகத்தின்படி, "கொள்ளையடிக்கும் மோக்குகள் மற்றும் பார்கீகளிடமிருந்து" எதிர் கொள்ளும் தாஅக்குதல்களை காசி தாக்குதல்களை முறியடித்தார். 1748 ஆம் ஆண்டில், திரிபுராவின் கட்டுப்பாட்டை சம்சேர் காசி கைப்பற்றினார். இராச்சியத்தின் குடிமக்களிடமிருந்து எதிர்ப்பை எதிர்கொண்ட காசி, இலட்மண் மாணிக்கியா அரியணையில் அமர்த்தினார். இருப்பினும் உண்மையான அதிகாரம் தானே கொண்டிருந்தார்.. இலட்மண் மக்களின் ஆதரவைப் பெறத் தவறிய போதிலும், இது மூன்று ஆண்டுகள் தொடர்ந்தது. இருப்பினும் அவரது ஆட்சி குறுகியதாக இருந்தபோதிலும், அசல் மாணிக்கிய வம்சம் 1760 இல் அதிகாரத்தை மீட்டெடுத்தது.  

அகர்தலாவுக்கு ஓடிய கிருஷ்ண மாணிக்கியா, வங்காள நவாப் மீர் காசிமிடம் உதவி கோரினார். நவாபுடனான போரில் காசிமை சூழ்ச்சியால் வென்று பீரங்கியால் கொல்லப்பட்டார்.
# பதி (நிலப் பகுதி)

**பதி** (Bhati ( என்பது இடைக்கால வங்காளத்தின் ஒரு பெரிய பகுதியாகும். இது முகலாயப் பேரரசின் காலத்தில் குறைந்தது 17 ஆம் நூற்றாண்டு வரை அபுல்-ஃபாஸ்ல் இபின் முபாரக் மற்றும் பிறரால் குறிப்பிடப்பட்டது. இது இப்போது வங்காளதேசத்தின் எல்லைக்குள் அமைந்துள்ள ஆற்றுப் பகுதியை உள்ளடக்கியது .பெரும்பாலும் கிழக்கு வங்காளம் என்று குறிப்பிடப்படுகிறது. அக்பர் மற்றும் ஜஹாங்கீர் காலத்தில் டாக்கா, மைமன்சிங், கொமிலா மற்றும் சில்ஹெட் ஆகிய பெரிய மாவட்டங்களின் தாழ்வான பகுதிகளை பதி பகுதி உள்ளடக்கியது.  

முகலாயர்கள் விளை நிலமாக மாறத் தொடங்கிய வனப் பகுதிகளில் பதியும் ஒன்று.வரலாற்றாசிரியர் இரிச்சர்ட் ஈடன் இவ்வாறு கூறுகிறார்:  

அதன் ஆட்சியாளர்களில் மூசா கான், முகலாயர்களை எதிர்த்தார். ஆனால் அவர்களால் தோற்கடிக்கப்பட்டு, டாக்காவில் சில காலம் சிறையில் அடைக்கப்பட்டு பின்னர் 1613 இல் விடுவிக்கப்பட்டார். அதன்பின் பல்வேறு இராணுவப் பயணங்களில் தனது முன்னாள் எதிரிகளுடன் ஒத்துழைத்தார்.
# மாயலேரி



**மாயலேரி** (*Mayaleri*) என்பது விருதுநகர் மாவட்டம் திருச்சுழி வட்டத்தில், நரிக்குடி ஊராட்சி ஒன்றியத்தைச் சேர்ந்த மறையூர் ஊராட்சிக்கு உட்பட்ட ஒரு சிறு கிராமமாகும். இக்கிராமம் நரிக்குடி - ராமேஸ்வரம் நெடுஞ்சாலை வழியில் அமைந்துள்ளது.  

இங்கு அரசுத் தொடக்கப் பள்ளி ஒன்று அமைந்துள்ளது. இங்குள்ள மக்களுக்கு முக்கியத் தொழில் விவசாயமாகும். நெல், எள், நிலக்கடலை முதலியவை உற்பத்தி செய்யப்படுகின்றன. இவர்களுக்குரிய சந்தையாக வீரசோழன் என்னும் அருகிலுள்ள ஊர்ச்சந்தை வாரந்தோறும் திங்கள் கிழமை கூடுகிறது  

**மாயலேரி MAYALERY**  என்பது இந்தியாவின் தமிழ்நாடு மாநிலத்தின் விருதுநகர் மாவட்டத்தில் நரிக்குடி தொகுதியில் உள்ள ஒரு சிறிய கிராமம் \ குக்கிராமம் ஆகும். இது விருதுநகர் தலைமையகத்தில் இருந்து கிழக்கு நோக்கி 54 கிலோமீட்டர் தொலைவிலும் இவ்வூர் அமைந்துள்ளது. நரிக்குடி<nowiki/>யிலிருந்து 6 கிலோமீட்டர் தொலைவிலும் மாநில தலைநகர் சென்னையில் இருந்து 59 கிலோமீட்டர் தொலைவிலும் உள்ளது  

## **மாயலேரிக்கு  அருகாமையில் உள்ள கிராமங்கள்**

- நெடுகனேந்தல்
- பட்டமங்கலம்
- புத்தனேந்தல்
- நாயனேந்தல்
- குருவியனேந்தன்
- மானூர்
- வேலங்குடி
- மானாசாலை

## **தொகுதிகள்**

- வடக்கு பகுதியில் மானாமதுரை தொகுதி மற்றும் திருப்புவனம்
- தெற்குப் பகுதியில்  திருச்சுழி தொகுதி மற்றும் கமுதி

## **மாயலேரிக்கு அருகில் உள்ள நகரங்கள்**

- பரமக்குடி
- திருப்புவனம்
- அருப்புக்கோட்டை
- சிவகங்கை

## **மாயலேரிக்கு அருகில் உள்ள பள்ளிகள்**

- Goodwill matriculation school Manasalai
- Asma matriculation school veeracholan
- அரசு உயர்நிலைப் பள்ளி நரிக்குடி

## **மாயலேரிக்கு அருகில் உள்ள அரசு சுகாதார நிலையங்கள்**

- அரசு சுகாதார நிலையம் நரிக்குடி

## **மாயலேரியில் உள்ள கோயில்கள்**

- மாயாண்டி சுவாமி கோவில்
- காளியம்மன் கோவில்
- அழகிய மீனாள் கோவில்

## **மக்களின் தொழில்**

- விவசாயம்

## மேற்பார்வை

## வெளியிணைப்புகள்
- Mayaleri
# இயந்திர கற்றல்

**இயந்திரக் கற்றல்** (*Machine learning (ML)*) என்பது கணினி அறிவியலின் ஒரு பிரிவாகும், இது கணினி அமைப்புகளுக்கு கற்கும் திறனை அளிக்கிறது, இதனால் அவை தரவுகளிலிருந்து கற்றுக் கொள்ளலாம். மேலும், ஒரு குறிப்பிட்ட வழியில் முன்கூட்டியே தீர்மானிக்கப்பட்ட பணிகளைச் செய்ய திட்டமிடப்பட வேண்டிய அவசியமின்றி முடிவுகளை எடுக்க முடியும். இயந்திரக் கற்றலின் முக்கிய நோக்கம், இயந்திரங்கள் தரவுகளிலிருந்து வடிவங்கள் மற்றும் விதிகளைக் கற்றுக்கொள்வது. இதனால் அவை முடிவுகளை எடுக்கவும் புதிய தரவுகளில் செயல்படவும் முடியும். அதாவது அவை முடிவுகளை எடுப்பது, தரவை பகுப்பாய்வு செய்தல் மற்றும் சிக்கல்களுக்குத் தீர்வு காண்பதாகும்.  

இயந்திர கற்றலில் இரண்டு முக்கிய வகைகள் உள்ளன:  

- மேற்பார்வையிடப்பட்ட கற்றல்:

இதில், மாதிரியானது தரவுகளுடன் கற்பிக்கப்படுகிறது, இதில் உள்ளீடு மற்றும் வெளியீடு ஆகியவற்றுக்கு இடையேயான தொடர்பு பயிற்சியளிக்கப்பட்ட தரவுகளில் கற்பிக்கப்படுகிறது. அதன் பிறகு, கற்றுக்கொண்ட அறிவைப் பயன்படுத்தி, மாதிரியானது புதிய தரவுகளுக்கு அதைப் பயன்படுத்துகிறது.  

- மேற்பார்வை செய்யப்படாதக் கற்றல்:

எந்தவொரு குறிப்பிட்ட வெளியீட்டின் உதவியும் இல்லாமல், தரவில் உள்ள வடிவங்கள் அல்லது கட்டமைப்புகளை சுயாதீனமாக கண்டறிய இது மாதிரியை அனுமதிக்கிறது.  

தரவு பகுப்பாய்வு, முடிவு ஆதரவு, ரோபாட்டிக்ஸ், நிபுணர் அமைப்புகள் மற்றும் நிதி மாதிரியாக்கம் போன்ற பல பயன்பாடுகளுக்கு இயந்திர கற்றல் பயனுள்ளதாக இருக்கும். தனிப்பட்ட நிரல்களை உருவாக்காமல் சுயாதீனமாக கற்று மேம்படுத்தும் திறனை இது கணினி அமைப்புகளுக்கு வழங்குகிறது. பெரு மொழி மாதிரி, பொறி நோக்கு, பேச்சுணரி, மின்னஞ்சல் வடித்தல், வேளாண்மை மருத்துவம் போன்ற படிமுறைத் தீர்வுகளை உருவாக்க அதிகச் செலவாகும் இடங்களில் இயந்திரக் கற்றல் பயன்படுகிறது.
# செர்காரியா


**செர்கேரியா** (*Cercaria*) என்பது ஒட்டுண்ணிகளில் தட்டைப்புழு வகுப்பின் இளம் உயிரியாகும். இது வித்து அல்லது ரெடியாவின் முளை உயிரணுக்குள் உருவாகிறது. ஒரு செர்கேரியா பெரிய ஊடுருவி சுரப்பிகளைக் கொண்ட குறுகலான தலையினைக் கொண்டுள்ளது. இனத்தைப் பொறுத்து நீண்ட நீச்சல் "வாலுடனோ" அல்லது வால் இல்லாமலோ இருக்கலாம்.  

வட்டுயிரி (*ரோட்டாரியா ரோட்டோடோரியா*) சுரக்கும் வேதிப்பொருளான இசுகிசுடோசோம் பக்கவாதம் காரணி, செர்கேரியாவின் நீந்தும் தன்மையினைக் கட்டுப்படுத்துகிறது, இதனால் தொற்று தன்மையும் குறைகிறது.
# தோர்னாரியா


**தோர்னேரியா** (*Tornaria*) என்பது ஏகோர்ன் புழுக்கள் போன்ற சில அரைமுதுகுநாணிகளின் மிதவைவாழிகளின்இளம் உயிரி ஆகும். இது நட்சத்திர மீன்களின் பைபின்னாரியா இளம் உயிரி தோற்றத்தினை மிகவும் ஒத்திருக்கிறது. குற்றிலையின சுருண்ட பட்டைகள் உடலைச் சுற்றி ஓடுகின்றன. இது முட்டை வடிவினை உடையது. இந்த இளம் உயிரின் விட்டம் சுமார் 3 மி.மீ. ஆகும். நுனி ஒன்றில் தகடு ஒன்றைக் கொண்டுள்ளது. குற்றிலை நிறைந்த தடிமனான பகுதியும் ஒரு இணை கண் புள்ளிகளும் காணப்படுகிறது. இளம் உயிரிகள் முழுமையான உணவுக் கால்வாயைக் கொண்டுள்ளன. குற்றிலை பட்டைகள் முன்புற மற்றும் பின்புற பகுதி முழுவதும் நீண்டுள்ளது.
# முல்லர் இளவுயிரி


**முல்லர் இளவுயிரி** (*Müller's larva*) அல்லது **முல்லேரியா** என்பது சில பாலிகிளாடிடாவின் இளவுயிரி ஆகும். இது 8-மடங்கு சமச்சீர் தன்மையைக் கொண்டுள்ளது. இது சீப்பு இழுது போன்றது. முல்லரின் இளவுயிரி குற்றிலையுடன் கூடிய பல இணை மற்றும் இணையில்லா தனித்த மடல்களைக் கொண்டுள்ளது. உடலின் மற்ற பகுதிகளில் உள்ள குற்றிலைகளை விட மடல்களில் உள்ள குற்றிலை நீளமானது. இளவுயிரியின் முன் மற்றும் பின் முனைகளில் நீண்ட குற்றிலை (உச்சி மற்றும் வால்) தொகுப்புகள் உள்ளன. உச்சி தொகுப்பு மத்திய நரம்பு மண்டலத்துடன் தொடர்புடைய ஒரு உணர்திறன் அமைப்பான நுனி உறுப்பிலிருந்து உருவாகிறது.
# பு. இரா. சுந்தரம் ஐயர்


**புதுக்கோடு இராம சுந்தரம் ஐயர்** (**சுந்தர ஐயர்** என்றும் அழைக்கப்பட்டவர்)(1862-1913) இந்திய வழக்கறிஞர்களில் ஒருவர் ஆவார். இவர் சென்னை உயர் நீதிமன்றத்தின் முதல் இந்திய நீதிபதிகளில் ஒருவராக பணியாற்றினார். வி. கிருஷ்ணசாமி ஐயருடன் இணைந்து *மெட்ராஸ் லா ஆய்விதழை* நிறுவினார். இவர் இந்திய ஒளிப்பதிவாளர் பி. சி. ஸ்ரீராமின் கொள்ளு தாத்தா ஆவார்.
# அகன்றவால் புல் கதிர்க்குருவி


**அகன்ற வால் புல் கதிர்குருவி** ( *Broad-tailed grassbird* ) என்பது லோகஸ்டெல்லிடே குடும்பத்தைச் சேர்ந்த பறவை இனமாகும். இது இந்தியாவின் மேற்குத் தொடர்ச்சி மலைகளைச் சேர்ந்தது, இலங்கையிலும் இருக்க வாய்ப்பு உள்ளது. இது ஒரு சிறிய, உடலின் பெரும்பகுதி பழுப்பு நிறமான பறவையாகும். இதன் வால் பரந்த அளவில் அகன்று இருக்கும். இது பொதுவாக மேற்கு தொடர்ச்சி மலைக சார்ந்த பகுதிகளில் உயர்ந்த புல் வளர்ந்த மலைப் பக்கங்களில் மட்டுமே காணப்படுகிறது. இந்த இனம் ஒரே பகுதியில் வசிப்பவை என்று நம்பப்படுகிறது, இருப்பினும் இவை உள்ளூர் பகுதியில் இடப்பெயர்ச்சி செய்யக்கூடும்.  

## விளக்கம்
சிட்டுக்குருவியை விடப் பெரிதான இப்பறவை சுமார் 17 செ.மீ. நீளம் இருக்கும். இதன் மேல் அலகு கொம்பு நிறமான பழுப்பாகவும், கீழ் அலகு ஊன் நிறமாகவும் இருக்கும். விழிப்படலம் பழுப்புத் தோய்ந்த சாம்பல் நிறத்திலும், கால்கள் கருஞ்சாம்பல் பழுப்பு நிறத்திலும் இருக்கும். உடலின் மேற்பகுதி கருஞ்சிவப்புத் தோய்ந்த பழுப்பாக இருக்கும். மோவாய், தொண்டை, மார்பு, வயிறு, ஆகியன வெண்மையாக இருக்கும். வால் அகன்று ஆழ்ந்த பழுப்பு நிறம் கொண்டதாகக் குறுக்குப் பட்டைகளோடு காட்சியளிக்கும். வாலின் முனை சற்று மங்கியதாக இருக்கும். ஆணும் பெண்ணும் ஒன்றுபோலவே இருக்கும்.  

## பரவல்
அகன்றவால் புல் கதிர்க்குருவியானது, முக்கியமாக தென்னிந்தியாவின் மேற்குத் தொடர்ச்சி மலைகளில் முதன்மையாக கர்நாடகத்தின் தெற்கே, (புனே, லோணாவ்ளா மற்றும் நாசிக் ஆகிய பகுதிகளில் இருந்து சில பதிவுகள் உள்ளன) புல் நிறைந்த ஈரப்பதமான மலைப்பகுதிகளில் மட்டுமே காணப்படுகிறது. கோடியக்கரையில் எஸ். ஏ. உசைன் என்பவரால் இதன் ஒரு மாதிரி சேகரிக்கப்பட்டது. இந்தப் பறவை உள்ளூர் பகுதியில் இடம்பெயர்வுகளில் ஈடுபடலாம் என்று கூறப்படுகிறது. ஒருவேளை இலங்கைக்குள் இருக்கலாம் என்று கருதப்படுகிறது. இது இலங்கையில் காணப்படலாம் என்ற கருத்துக்கு போதிய ஆதரவு இல்லை; ஒரு பழைய மாதிரி (எச். கம்மிங்கால் சேகரிக்கப்பட்டது, அது நம்பகத்தன்மையற்றதாகக் கருதப்படுகிறது. மேலும் கம்மதுவ, மாத்தளை மலைகள், வைதலாவ, ரங்கலா மலைகள் போன்ற பகுதிகளில் காணப்படதாக உறுதிப்படுத்தப்படாத இரண்டு பதிவுகள் உள்ளன. இந்த இனம் பிலிகிரிரங்கன் மலையில் இருந்து பதிவாகவில்லை.  

## நடத்தையும் சூழலியலும்
இதன் இனப்பெருக்க காலம் மார்ச் முதல் மே வரை என்று தோன்றுகிறது. ஆனால் கூடுகள் ஜூலை மற்றும் செப்டம்பர் மாதங்களில் காணப்படுகின்றன, எனவே இரண்டு முறை குஞ்சு பொறித்து வளர்கிறதா என்பது சந்தேகத்திற்குரியது. கூடு என்பது கரடுமுரடாக புற்களால் கட்டப்படுகிறது. கூட்டில் பக்கவாட்டில் ஒரு நுழைவாயில் அமைக்கப்படுகிறது. வழக்கமாக இரண்டு அல்லது மூன்று முட்டைகளை இடுகிறது. இது பூச்சிகளை உணவாக கொள்கிறது.
# வி. சி. சிர்புர்கர்

**விகாசு சிறீதர் சிர்புர்கர்** (*V. S. Sirpurkar*)(பிறப்பு 22 ஆகத்து 1946) இந்திய உச்ச நீதிமன்றத்தின் ஓய்வு பெற்ற நீதிபதி ஆவார். இவர் 12 சனவரி 2007 அன்று உச்ச நீதிமன்ற நீதிபதியாக நியமிக்கப்பட்டார். உச்ச நீதிமன்ற நீதிபதியாக நான்கரை ஆண்டு பதவிக்காலத்தை முடித்து 21 ஆகத்து 2011 அன்று பணி ஓய்வு பெற்றார்.  

## தொழில்
சிர்புர்கர் 1992-ல் பம்பாய் உயர் நீதிமன்றத்தின் நீதிபதியானார். பின்னர் திசம்பர் 1997-ல் சென்னை உயர் நீதிமன்றத்திற்கு மாற்றப்பட்டார். இவர் உத்தராகண்டு உயர் நீதிமன்றத்தின் தலைமை நீதிபதியாக பதவி உயர்வு பெற்று 25 சூலை 2004 முதல் 19 மார்ச் 2005 வரை பணியாற்றினார். பின்னர் 20 மார்ச் 2005 முதல் சனவரி 11, 2007 வரை கல்கத்தா உயர் நீதிமன்றத்தின் தலைமை நீதிபதியாகப் பதவிவகித்தார். இறுதியாக இவர் 2007 சனவரி 12 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இப்பதவியில் 65 வயதை அடைந்த பிறகு 21 ஆகத்து 2011 அன்று ஓய்வு பெற்றார். இந்திய உச்சநீதிமன்றத்திலிருந்து ஓய்வு பெற்ற பிறகு, மே, 2012-ல் நீதிபதி அரிஜித் பசாயத் ஓய்வு பெற்றதைத் தொடர்ந்து, சூலை, 2012 முதல் போட்டி மேல்முறையீட்டுத் தீர்ப்பாயத்தின் தலைவராகப் பதவி வகித்தார்.  

## குறிப்பிடத்தக்க தீர்ப்புகள்
சிர்புர்கர் நீதிபதியாகப் பணியாற்றிய காலத்தில் வழங்கியா குறிப்பிடத்தக்கத் தீர்ப்புகளில் 2000ஆம் ஆண்டு தில்லி செங்கோட்டைத் தாக்குதலில் பாக்கித்தானியர் முகமது ஆரிப் என்கிற ஆஷ்பக் மீதான மரண தண்டனையை நீதிபதி டி. எஸ். தாக்கூர் கொண்ட இரு நீதிபதிகள் அடங்கிய அமர்வில் உறுதி செய்தது. 2009 திசம்பரில் ஒரு பெண்ணின் சகோதரனால் "கௌரவக் கொலை" வழக்கில் இவர் மரண தண்டனையை ஆயுள் தண்டனையாகக் குறைத்தார். ஹூச் வழக்கில் இவர் கேரள அரசை தொடர்புப்படுத்தினார். பிராந்திய வருங்கால வைப்பு நிதி ஆணையர் அலுவலகம் வழங்கும் சேவைகள் 1986ஆம் ஆண்டின் நுகர்வோர் பாதுகாப்புச் சட்டத்தின் கீழ் "சேவை" வரம்பிற்குள் வரும் என்றும் இந்தச் சட்டத்தின் கீழ் வருங்கால வைப்பு நிதி திட்டச் சந்தாதாரரும் "நுகர்வோர்" என்று இவர் தீர்ப்பளித்தார்.
# ரிமதாரா நாணல் கதிர்க்குருவி



**ரிமதாரா நாணல் கதிர்க்குருவி** (*Rimatara reed warbler*)(*அக்ரோசெபாலசு ரிமிடரே*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி பறவை சிற்றினமாகும். இது பிரெஞ்சு பொலினீசியாவில் உள்ள ரிமாதாராவில் மட்டுமே காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர்க் காடுகள் மற்றும் சதுப்புநிலங்கள் ஆகும். இதன் வரையறுக்கப்பட்ட புவியியல் பரவல் காரணமாக, இந்த பறவை ஆபத்தான உயிரினங்களின் பன்னாடு இயற்கைப் பாதுகாப்புக்கான சங்கத்தின் செம்பட்டியலில் மிக அருகிய இனமாக வகைப்படுத்தப்பட்டுள்ளது.
# உமைர் கான்



**உமைர் கான்** (Omair Khan) இந்தியாவைச் சேர்ந்த ஓர் அரசியல்வாதியாவார். 1970 ஆம் ஆண்டு சனவரி மாதம் 27 ஆம் தேதியன்று இவர் பிறந்தார். கிழக்கு இந்திய மாநிலமான பீகாரைச் சேர்ந்த இவர் இந்திய தேசிய காங்கிரசு கட்சியின் தலைவர்களில் ஒருவராகவும் இருந்தார். முன்னதாக இயன் அதிகார் கட்சியில் பீகார் மாநில செயல் தலைவராகவும், இயன் அதிகார் கட்சியின் செய்தி தொடர்பாளராகவும் பணியாற்றினார். உமைர் கான் **2019 இந்தியக் குடியுரிமை (திருத்தச்) சட்டத்திற்கு** எதிராக கயாவின் சாந்திபாக்கில் 'சம்விதன் பச்சாவோ மோர்ச்சா' என்ற பதாகையின் கீழ் போராட்டங்களை நடத்தி வருகிறார்.</ref> Khan has been leading protests against CAA-NRC at Shantibagh, Gaya under the 'Samvidhan Bachao Morcha' banner.
# மகரோனிசியா

உள்ள மகரோனிய தீவுக்கூட்டம்]]  
**மகரோனிசியா** (*Macaronesia*) மத்தியதரைக் கடல் பிராந்தியத்தின் மேற்கில், வடக்கு அட்லாண்டிக் கடலில், போர்த்துகல் நாட்டை ஒட்டி அமைந்த நான்கு எரிமலை தீவுக்கூட்டம் ஆகும். மகரோனிசியா தீவுக்கூட்டங்களில் சில போர்த்துகல் மற்றும் ஸ்பெயின் நாடுகளுக்குச் சொந்தமானது. மீதமுள்ள தீவுக்கூட்டங்கள் அனைத்தும் கேப் வர்டி தீவு நாட்டிற்கு சொந்தமானது. இதன் கிழக்கில் மத்தியதரைக் கடல் பிராந்தியம் உள்ளது.  

மகரோனிசியா தீவுக்கூட்டங்களின் மொத்த மக்கள் தொகை 32,22,054 ஆகும். இத்தீவுக் கூட்டத்தின் கேனரி தீவுகளில் 21,72,944 (67%) மக்களும்; கேப் வர்டி தீவு நாட்டில் 5,61,901 (17%) மக்களும்; மதேய்ரா தீவில் 250,769 (8%) மக்களும்; அசோரெஸ் தீவில் 2,36,440 (7%) மக்களும் வாழ்கின்றனர்.  

## மகரோனிசியா தீவுக்கூட்டங்கள்

மகரோனிசியா தீவுக்கூட்டம் நான்கு முக்கியத் தீவுக்கூட்டங்களை கொண்டது. வடக்கிலிருந்து, தெற்காக அமைந்த தீவுக்கூட்டங்கள் வருமாறு:  
- அசோரெஸ் தீவுக்கூட்டம், போர்த்துகல் நாட்டின் தன்னாட்சிப் பிரதேசம்
- மதெய்ரா தீவுக்கூட்டம். போர்த்துகல் நாட்டின் தன்னாட்சிப் பிரதேசம்
- கேனரி தீவுகள், ஸ்பெயின் நாடின் தன்னாட்சிப் பிரதேசம்
- கேப் வர்டி, வடமேற்கு ஆப்பிரிக்காவில் அமைந்த தனி தீவு நாடு

## இதனையும் காண்க
- மத்தியதரைக் கடல் பிராந்தியம்
# மடகாசுகர் சதுப்புநில கதிர்க்குருவி



**மடகாசுகர் சதுப்புநில கதிர்க்குருவி** (*Madagascar swamp warbler*)(*அக்ரோசெபாலசு நியூடோனி*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும். இது மடகாசுகரில் மட்டுமே காணப்படும் அகணிய உயிரி. இதன் இயற்கை வாழ்விடம் சதுப்புநிலங்கள் ஆகும்.  

## விளக்கம்
மடகாசுகர் சதுப்புநில கதிர்க்குருவி குட்டையான, வட்டமான இறக்கைகள் மற்றும் நீண்ட அலை அலையான் வாலினைக் கொண்ட கதிர்க்குருவி ஆகும். இதன் இறக்கைகள் மற்றும் வால் உட்பட அடர் சாம்பல்-பழுப்பு முதல் அடர் பழுப்பு வரையிலான மேல்பகுதியுடன் காணப்படும்.  

அடிப்பகுதி சாம்பல்-வெள்ளை நிறத்தில் இருக்கும், ஆனால் பக்கவாட்டு மற்றும் வயிறு வெளிர் பழுப்பு-சாம்பல் நிறத்தில் இருக்கும். கன்னம், தொண்டை மற்றும் மேல் மார்பகம் பொதுவாகப் பழுப்பு-சாம்பல் கோடுகளுடன் இருக்கும். ஆணும் பெண்ணும் ஒரே மாதிரியாக வேறுபாடின்றி காணப்படும்.
# பசிஸ்தா நரேன் சிங்



**பசிஸ்தா நரேன் சிங்** (*Bashistha Narain Singh*) என்பவர் ஐக்கிய ஜனதா தளம் கட்சியைச் சேர்ந்த அரசியல்வாதி ஆவார். இவர் இந்திய நாடாளுமன்றத்தின் மேல்சபையான மாநிலங்களவையில் பீகாரைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் பீகார் மாநிலத்தின் ஆளும் கட்சியான ஐக்கிய ஜனதா தளத்தின்<nowiki/>மாநிலத் தலைவராக பணியாற்றினார். ஜனவரி 2021 இல், இவருக்குப் பிறகு உமேஷ் குஷ்வாஹா ஐக்கிய ஜனதா தளத்தின் பீகார் மாநிலத் தலைவர் பதவிக்கு வந்தார். முன்னதாக, இவர் சமதா கட்சியின் உறுப்பினராக இருந்தார். (உதய் மண்டல் தற்போதைய தேசியத் தலைவர்) முன்னதாக, இவர் 1995 முதல் 1998 வரை பீகார் சமதா கட்சியின் தலைவராக இருந்தார்.  

## அரசியல் வாழ்க்கை
சிங் பீகார் இயக்கத்தின் போது பலமுறை சிறையில் அடைக்கப்பட்டவர் ஆவார் . இந்திய நெருக்கடி நிலையின் போது, பத்தொன்பது மாதங்கள் சிறையில் இருந்தார். 1977 ஆம் ஆண்டில், ஜேபி இயக்கத்துடன் தொடர்புடைய புதிதாக அமைக்கப்பட்ட பீகார் சட்டப் பேரவையின் உறுப்பினர்களுக்கு பாட்னாவின் சஹீத் ஸ்மாரக்கில் இவர் பதவிப்பிரமாணம் செய்து வைத்தார். 1980 முதல் 1985 வரை பீகார் ஜனதா கட்சியின் பொதுச் செயலாளராக இருந்தார். 1989 முதல் 1990 வரை பீகார் ஜனதா தளத்தின் செயற்குழு உறுப்பினராக இருந்த இவர், 1990 முதல் 1994 வரை ஜனதா தளத்தின் நாடாளுமன்றக் குழு உறுப்பினராக இருந்தார். 1994-ஆம் ஆண்டில், ஜார்ஜ் பெர்னாண்டஸ் மற்றும் நிதிஷ் குமார் ஆகியோரால் உருவாக்கப்பட்ட சமதா கட்சியில் சேர்ந்தார். 1995 முதல் 1998 வரை பீகார் சமதா கட்சியின் தலைவராக இருந்தார்.
# அசாமிய தேநீர் மல்லி


**அசாமிய தேநீர் மல்லி** (தாவர வகைப்பாட்டியல்: *Jasminum lanceolaria*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் லான்சியோலாரியம்* என்ற தாவரவியல் பெயரால் அழைக்கப்படுகிறது. 1820 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. மல்லிகைத் தேநீர் தயாரிப்பில் ஒரு குறிப்பிட்ட அளவு இம்மல்லிகையும் கலந்து உருவாக்கப்படுகிறது. இது கொடி வகையாகும். துணை வெப்ப மண்டலம் இதன் உயிரிலம் ஆகும். இச்சூழ்நிலையில், இத்தாவரயினம் முதன்மையாக வளர்கின்றன.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
**பிறப்பிடம்**: அந்தமான், அசாம், வங்காளதேசம், கம்போடியா, வடநடுசீனா(China North-Central), தென்நடுசீனா(China South-Central), தென்கிழக்கு சீனா, (China Southeast), கிழக்கு இமயமலைப் பகுதிகள், ஆய்னான், மலாயா, மியான்மர், இரியூக்கியூ தீவுகள், தைவான், தாய்லாந்து, வியட்நாம் ஆகியன, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.  

## இதன் அகஇனங்கள்
1. Jasminum lanceolaria subsp. lanceolaria
1. Jasminum lanceolaria subsp. scortechinii
ஆகியன இதன் அகஇனங்களாக (Infra species) அறிவிக்கப்பட்டுள்ளன. இவைகளை துணை இனங்கள் (Sub species) எனவும் அழைப்பர்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# ஜனார்தன் பாசுவான்



**ஜனார்தன் பாஸ்வான்** (*Janardan Paswan*) ஒரு இந்திய அரசியல்வாதி மற்றும் சத்ரா சட்டமன்றத் தொகுதியில் இருந்து பீகார் மற்றும் ஜார்கண்ட் சட்டசபைக்கு இரண்டு முறை தேர்ந்தெடுக்கப்பட்ட உறுப்பினர் ஆவார். இவர் முதன்முதலில் 1995 ஆம் ஆண்டு பீகார் சட்டமன்றத்திற்கு ஜனதா தளம் சார்பில் தேர்ந்தெடுக்கப்பட்டார். 14 நவம்பர் 2000 அன்று பீகார் மாநிலம் பீகார் மற்றும் ஜார்கண்ட் என இரு மாநிலங்களாகப் பிரிக்கப்பட்ட பிறகு, சத்ரா தொகுதியில் பாரதிய ஜனதா கட்சி இரண்டு முறை வெற்றி பெற்றது. மீண்டும் 2009 ஆம் ஆண்டு சட்டமன்றத் தேர்தலில் ஜனார்தன் பாஸ்வான் இராச்டிரிய ஜனதா தளம் கட்சி அளித்த வாய்ப்பில் சத்ரா மக்களின் ஆணையைப் பெற்றார். மேலும், ஜார்க்கண்ட் சட்டமன்றத்தில் தனது இரண்டாவது பதவிக்காலம் சட்டமன்ற உறுப்பினராகப் பணியாற்றினார்.  

இவர் பார்த்தபூர் கிராமத்தில் பிறந்தார். பார்த்தபூர் பள்ளியில் தனது பள்ளிப்படிப்பை முடித்தார். தர்பங்காவில் உள்ள கே.எஸ். சமஸ்கிருத பல்கலைக்கழகத்தில் சமஸ்கிருதத்தில் பட்டம் பெற்றார்.  

இவர் ஜார்கண்ட் மாநிலத்தில் இராச்ட்ரிய ஜனதா தளத்தின் முக்கிய முகமாக இருந்தார். இவர் இராச்ட்ரிய ஜனதா தளத்தின் தலைவர் லாலு பிரசாத் யாதவ் உடனான நல்ல, நெருக்கமான உறவுக்காக மிகவும் பிரபலமானவர்.  

2019 ஜார்க்கண்ட் சட்டமன்றத் தேர்தலுக்கு முன்பு இவர் இராச்டிரிய ஜனதா தளத்தில் இருந்து விலகி பாரதிய ஜனதா கட்சியில் சேர்ந்தார். 2019 சட்டமன்ற தேர்தலில் சத்ரா விஷன் சபா தொகுதியில் பாரதிய ஜனதா கட்சி சார்பில் போட்டியிட்டார்.
# இந்தோனேசியா மருத்துவமனை



**இந்தோனேசியா மருத்துவமனை** (அரபு மொழி: المستشفى الإندونيسي) என்பது காசாக்கரையிலுள்ள வடக்கு காசா ஆளுநரகத்தில் அடங்கும் பெயிட் லகியா எனும் நகரத்தில் அமைந்துள்ள மருத்துவமனையாகும். 2011 ஆம் ஆண்டில் காசா அரசாங்கம் 16,000 சதுர மீற்றர் இடத்தை நன்கொடையாக வழங்கிய பிறகு, மருத்துவமனையைக் கட்டும் பணி தொடங்கியது. 126 பில்லியன் இந்தோனேசிய ரூபாய் செலவில் இந்த வளாகம் கட்டப்பட்டது. இந்தோனேசியாவில் வாழ்பவர்கள், இந்தோனேசிய செஞ்சிலுவைச் சங்கம், இந்தோனேசியாவில் இயங்கும் அரசு சார்பற்ற அமைப்பான முகமதியா சங்கம் ஆகியோர் வழங்கிய நன்கொடையின் மூலம் இந்நிதி திரட்டப்பட்டது.  

சனவரி 9, 2016 அன்று அப்போதைய இந்தோனேசிய குடியரசு துணைத் தலைவர் ஜுசுப் கல்லா இந்த மருத்துவனையின் இயக்கத்தை ஆரம்பித்து வைத்தார். மருத்துவமனையில் பணியாற்றும் சுமார் 400 பாலத்தீனியர்களுக்கு காசா சுகாதார அமைச்சகம் ஊதியமளிக்கிறது. இந்தோனேசியாவைச் சேர்ந்த தன்னார்வலர்களும் இந்த மருத்துவமனையில் பணியாற்றுகின்றனர்.
# அகர்தலா சட்டமன்றத் தொகுதி

**அகர்தலா சட்டமன்றத் தொகுதி** (*Agartala Assembly constituency*) என்பது இந்தியாவின் வடகிழக்கு மாநிலமான திரிபுராவின் 60 சட்டமன்றத் தொகுதிகளில் ஒன்றாகும். இது திரிபுரா மேற்கு மக்களவைத் தொகுதியின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் பெயர் | கட்சி |
| --- | --- | --- |
| 1972 | அஜாய் பிஸ்வாஸ் | சுயேச்சை |
| 1977 | இந்திய பொதுவுடமைக் கட்சி |  |
| 1983 | மாணிக் சர்க்கார் |  |
| 1988 | பிபு குமாரி தேவி | இந்திய தேசிய காங்கிரசு |
| 1993 | நிருபன் சக்ரவர்த்தி | இந்திய பொதுவுடமைக் கட்சி |
| 1998 | சுதீப் ராய் பர்மன் | இந்திய தேசிய காங்கிரசு |
| 2003 |  |  |
| 2008 |  |  |
| 2013 |  |  |
| 2018 | பாரதிய ஜனதா கட்சி |  |
| 2022^ | இந்திய தேசிய காங்கிரசு |  |
| 2023 |  |  |
^இடைத்தேர்தல்  

## தேர்தல் முடிவுகள்

### 2023 election

### 2022 இடைத்தேர்தல்

### 2018 தேர்தல்

### 2013 தேர்தல்

## மேலும் பார்க்கவும்
- அகர்தலா
- திரிபுரா சட்டமன்ற தொகுதிகளின் பட்டியல்
- மேற்கு திரிபுரா மாவட்டம்
# மு. வெங்கடசுப்பா ராவ்

**சர் முத்த வெங்கடசுப்பா ராவ்** (*M. Venkatasubba Rao*)(18 சூலை 1878 - 30 திசம்பர் 1960) என்பவர் இந்திய வழக்கறிஞர், பரோபகாரர், சமூகவாதி மற்றும் நிர்வாகி ஆவார். இவர் சென்னை உயர் நீதிமன்ற நீதிபதியாகவும், பேரர் முகவராகவும் பணியாற்றினார்.  

## இளமையும் கல்வியும்
வெங்கடசுப்பா ராவ் 1878ஆம் ஆண்டு சூலை 18ஆம் தேதி ஆந்திரப் பிரதேசத்தின் மேற்கு கோதாவரி மாவட்டத்தில் உள்ள ஆகிவீடு கிராமத்தில் பிறந்தார். சென்னை கிறித்துவக் கல்லூரியில் பட்டம் பெற்றார். பின்னர் சென்னை சட்டக் கல்லூரியில் சட்டம் பயின்றார்.  

## பணி
தனது கல்வியை முடித்ததும், வெங்கடசுப்பா ராவ் சிவி குமாரசாமி சாத்திரியிடம் இளைய வழக்குரைஞராக பயிற்சிபெற்றார். 1903ஆம் ஆண்டில், இவர் சொந்தமாகப் பயிற்சி செய்யத் தொடங்கினார் மற்றும் 1 நவம்பர் 1921 அன்று சென்னை உயர் நீதிமன்றத்தின் பியூஸ்னே நீதிபதியாக நியமிக்கப்பட்ட முதல் இந்தியர் ஆனார்.
# இரியாசு-உசு-சலாதின்


**இரியாசு-உசு-சலாதின்** ( Riyaz-us-Salatin) ("ராஜாக்களின் தோட்டம்") என்பது1788 இல் வங்காளத்தில் வெளியிடப்பட்ட வங்காளத்தில் முஸ்லீம் ஆட்சி பற்றிய முதல் பிரித்தானியர் கால வரலாற்று புத்தகம் ஆகும். குலாம் ஹுசைன் சலீம் ஜைத்புரி இதை எழுதியுள்ளார்.  

## பெயக் காரணம்
இரியாசு என்றால் பாரசீக மொழியில் "தோட்டம்" எனப்பொருள் படும். சலாதின் என்பது "ராஜா" எனப் பொருள். எனவே இது "ராஜாக்களின் தோட்டம்" எனப் பொருள்.  
## உள்ளடக்கம்
வங்காளத்திற்கு முஸ்லிம் ஆட்சியைக் கொண்டு வந்த தெற்கு ஆப்கானித்தானைச் சேர்ந்த துருக்கி இனத்தைச் சேர்ந்த படைத்தளபதி பக்தியார் கில்ஜியின் வருகையுடன் புத்தகங்கள் தொடங்குகின்றன. பிளாசி சண்டை மற்றும் வங்காளத்தில் முஸ்லிம் ஆட்சியை முடிவுக்குக் கொண்டுவந்த ஆங்கிலேயர்களால் வங்காளத்தின் முஸ்லிம்கள் நவாப்களைத் தோற்கடிப்பதில் புத்தகங்கள் முடிவடைகின்றன. முகலாயப் பேரரசின் கீழும் சயிஸ்ட் கானின் வரலாற்றுச் சிறப்புமிக்க ஆட்சியின் கீழும் வங்காள சுபாவைப் பற்றிய செய்திகளில் சில தவறுகளும் இருக்கின்றன.
# கா. ப. இலட்சுமண ராவ்

திவான் பகதூர் **சர் காசர்கோடு பதனாசெட்டி இலட்சுமண ராவ்** (*K. P. Lakshmana Rao*)(15 திசம்பர் 1887 -?) சென்னை உயர்நீதிமன்றத்தின் நீதிபதியாக பணியாற்றிய இந்திய வழக்கறிஞர் ஆவார்.  

## ஆரம்ப கால வாழ்க்கை
இலட்சுமண ராவ் 1887ஆம் ஆண்டு திசம்பர் 15ஆம் தேதி மதராசில் ஒரு கவுட சாரஸ்வத் பிராமண குடும்பத்தில் பிறந்தார். இச்சமூக பிறப்பிடம் தென் கன்னட மாவட்டத்தில் உள்ளது. இலட்சுமண ராவ் தனது கல்வியைச் சென்னையில் பயின்றார். சென்னை மாநிலக் கல்லூரியில் பட்டம் பெற்றார். 1930-ல், இலட்சுமண ராவ் சென்னை உயர் நீதிமன்றத்தின் தற்காலிக நீதிபதியாக நியமிக்கப்பட்டார். சில ஆண்டுகளுக்குப் பிறகு இவரது நியமனம் உறுதி செய்யப்பட்டது. இவருடைய பதவிக்காலத்தில் இவர் விசாரித்த முக்கியமான வழக்குகளில் ஒன்று லட்சுமிகாந்தன் கொலை வழக்கு. சுதந்திரத்திற்கு முந்தைய ஆண்டான 1946ஆம் ஆண்டு பிறந்தநாள் கௌரவப் பட்டியலில் இவர் நைட் பட்டம் பெற்றார்.  

## விளையாட்டு வீரராக
இலட்சுமண ராவ் துடுப்பாட்ட வீரராக மதராசு துடுப்பாட்ட குழுவில் நடுத்தர விரைவு பந்து வீச்சாளராக இருந்தார். 1936-ல், தேர்ந்தெடுக்கப்பட்ட இவர் 1947-ல் குழுவின் அலுவலகப் பொறுப்பாளர்களில் ஒருவரானார்.  

இருப்பினும், இலட்சுமண ராவ் ஒரு டென்னிசு வீரராக மிகவும் பிரபலமானவர். 1917-ல் சென்னையில் நடைபெற்ற முதல் தென்னிந்தியப் புல்வெளி வாகையாளர் போட்டியில் இரட்டையர் பட்டத்தை வென்ற அணியின் ஓர் வீரராக இருந்தார்.
# தான்னே தேவி கோயில்


**தான்னே தேவி கோயில்** ( Daunne Devi Temple) என்பது நேபாளத்தின் நவல்பராசி மாவட்டத்தில் அமைந்துள்ள துர்கையின் ஆலயமாகும். பர்தாகாட்டில் இருந்து தும்கிபாஸ் செல்லும் பாதையில் 1033 மீ.மீ. உயரத்தில் மலைப்பாதையில் இந்த கோயில் அமைந்துள்ளது. இக்கோயிலில் சிவாலயமும் உள்ளதால், சிரவண மாதத்தில் (ஆடி அல்லது ஆவணி) பக்தர்கள் அதிகளவில் வருகை தருகின்றனர்.  
இக்கோயில் ஜங் பகதூர் ராணா என்பவரால் நிறுவப்பட்டதாக நம்பப்படுகிறது. கௌதம புத்தரின் தாய் மாயா தியானத்திற்காக வருகை தந்த இடமாகவும் நம்பப்படுகிறது..  

இக்கோயிலில் நடைபெற்ற தொல்லியல் ஆராய்ச்சியில் கோயிலுக்கு அருகில் மூன்று கல்வெட்டுகளும், பண்டைய நாணயங்களும் கண்டெடுக்கப்பட்டன.
# இந்திய பாசியியல் சங்கம்

**இந்திய பாசியியல் சங்கம்** (*Phycological Society of India*) 1962-ல் நிறுவப்பட்டு சங்கமாகப் பதிவு செய்யப்பட்டது. பேராசிரியர் எம். ஓ. பி. ஐயங்கார் சங்கத்தின் முதல் தலைவராக இருந்தார். பேராசிரியர் வித்யாவதி, முன்னாள் துணைவேந்தர், காகாதியா பல்கலைக்கழகம், தெலங்காணா, இதன் தற்போதைய தலைவராக உள்ளார்.  

இந்திய பாசியியல் சங்கம் பாசிகளின் பல்வேறு பிரிவுகளில் ஆய்வினை ஊக்குவிக்கிறது.  

## வெளியீடுகள்
இச்சங்கம் **பைகோசு** எனும் 6 மாதத்திற்கு ஒரு முறை வெளியாகும் ஆராய்ச்சி இதழை வெளியிடுகிறது. இதனுடைய முதல் இதழ் ஏப்ரல் 1962-ல் வெளியிடப்பட்டது.
# பு. எ. விஜயம்


**புன்யான் எட்மண்ட் விஜயம்** (*Bunyan Edmund Vijayam*) (1933 -2019) நிலவியல் துறையில் பெரும் பங்களிப்பைக் கொண்ட ஒரு இந்திய நிலவியலாளர் ஆவார். அறிவியல் மற்றும் தொழிலக ஆய்வு மன்றத்தின் 1958-1959 தொழில்நுட்ப அறிக்கை, ஆந்திரா பல்கலைக்கழக ஆராய்ச்சியாளர்கள் குழுவின் தலைமையில் அறிவியல் விஷயங்களில் புதிய முன்னேற்றங்கள் ஏற்பட்டுள்ளன என்ற செய்தியை வெளிப்படுத்தியது,  

விசாகப்பட்டினம், ஆந்திரப் பல்கலைக்கழகத்தில் புவியியல் மாணவராக இருந்தபோதும், இவரும் இவரது சக ஆராய்ச்சியாளர்களும் ஏற்கனவே இத்துறையில் ஆராய்ச்சிகளை மேற்கொண்டு வந்தனர். 1954-1958 காலகட்டத்தில், விஜயம் கர்னூல் மாவட்டத்தின் சில பகுதிகளில் நிலவியல் ஆராய்ச்சியை மேற்கொண்டார். புவியியலாளர்களால் தொடர்ந்து குறிப்பிடப்படுகின்றன.
# மா. ஓ. பா. ஐயங்கார்


**மாந்தையம் ஓசூரி பார்த்தசாரதி ஐயங்கார்** (*Mandayam Osuri Parthasarathy Iyengar*)(15 திசம்பர் 1886 - 10 திசம்பர் 1963) அல்கா அமைப்பு, உயிரணுவியல், இனப்பெருக்கம் மற்றும் வகைப்பாட்டியல் ஆகியவற்றை ஆராய்ச்சி செய்த முக்கிய இந்திய தாவரவியலாளர் மற்றும் பாசியியல் நிபுணர் ஆவார். இவர் "இந்திய பாசியியலின் தந்தை" அல்லது "இந்தியாவில் அல்காலஜியின் தந்தை" என்று அழைக்கப்படுகிறார். இவர் இந்தியாவின் பாசியியல் சங்கத்தின் முதல் தலைவராக இருந்தார். இவர் முதன்மையாக வால்வோக்களில் ஆய்வு மேற்கொண்டார்.  

## இளமை
ஐயங்கார் சென்னையில் பிறந்தார். இங்கு இவரது தந்தை ம. ஓ. அழசிங்கராச்சாரியார் ஒரு வழக்கறிஞராக பணியாற்றினார். இவரது குடும்பம், பணக்கார குடும்பம் வாழ்க்கையின் பல துறைகளில் சாதனைகளுக்குப் பெயர் பெற்றது. இந்து உயர்நிலைப் பள்ளியில் படித்த பிறகு, இவர் மாநிலக் கல்லூரியில் படித்தார். 1906-ல் இளங்கலைப் பட்டமும், 1909-ல் முதுகலைப் பட்டமும் பெற்றார்.  

## ஆசிரியப் பணி
முதுகலைப் பட்டம் பெற்ற பின்னர், சென்னையிலுள்ள அரசு அருங்காட்சியகத்தில் கண்காணிப்பாளராகவும், 1911-ல் ஆசிரியர் கல்லூரியில் விரிவுரையாளராகவும் ஆனார். பின்னர் 1920-ல் மாநிலக் கல்லூரியில் தாவரவியல் பேராசிரியரானார். வழக்கமான கற்பித்தலைத் தவிரப் பாசிகளில் ஆய்வு மேற்கொண்டார் இவர் இங்கிலாந்தில் 1930-ல் இராணி மேரி கல்லூரியில் பேராசிரியர் எப். ஈ. பிரிட்சிச்சுடன் இணைந்து பணியாற்றினார். இங்கு இவர் முனைவர் பட்டம் பெற்றார்.  

## பெருமை
*ஐயங்கரியா* (பங்க்டேரியேசி), *ஐயங்கரினா* (டெமடியேசி), *ஐயங்கரியல்லா* (ஸ்டிகோனெமடேசி) மற்றும் *பார்த்தசாரதியெல்லா* (ஸ்டிகோனெமடேசியே) உட்படப் பல உயிரலகுகளுக்கு இவரது பெயரிடப்பட்டுள்ளன. ஐயங்கார் ஒரு சுறுசுறுப்பான விளையாட்டு வீரர் மற்றும் நீச்சல் வீரர் ஆவார். 1925-ல் பாம்பனில் மூழ்கிய இரண்டு மாணவர்களைக் காப்பாற்றினார். இவர் சென்னையில் பில்லியர்ட்சு வாகையாளராகவும் இருந்தார்.  

## இறப்பு
ஐயங்கார் பெருமூளை இரத்த உறைவு நோயால் 10 திசம்பர் 1963-ல் இறந்தார்.
# பிரத்யுமன் சிங் லோதி



**குன்வர் பிரத்யுமன் சிங் லோதி** (*Kunwar Pradyuman Singh Lodhi*) இந்தியாவைச் சேர்ந்த ஓர் அரசியல்வாதியாவார். இவர் இந்தோரியா அரச குடும்பத்தினரின் உறுப்பினரும் தலைவரும் ஆவார். 1857 ஆம் ஆண்டில் ஆங்கிலேயர்களுக்கு எதிராக புரட்சி செய்த இந்தோரியாவின் அரசன் கிசோர் சிங் லோதியின் வழித்தோன்றலாக இவர் அறியப்படுகிறார். மல்காரா தொகுதியிலிருந்து மத்திய பிரதேச சட்டமன்றத்திற்கு இவர் தேர்ந்தெடுக்கப்பட்டார். இந்திய தேசிய காங்கிரசு கட்சியின் உறுப்பினராக மத்தியப் பிரதேச சட்டப் பேரவையில் தேர்ந்தெடுக்கப்பட்ட உறுப்பினராக இருந்தார். 2020 ஆம் ஆண்டு சூலை மாதத்தில் இந்திய தேசிய காங்கிரசு கட்சியிலிருந்து விலகி, அதே நாளில், இவர் பாரதிய சனதா கட்சியில் சேர்ந்தார். 2023 சட்டமன்றத் தேர்தல் வேட்பாளராக பாரதிய சனதா கட்சி அறிவித்துள்ளது.
# ஆரிஃப் மசூது



**ஆரிஃப் மசூது** (*Arif Masood*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியுடன் தொடர்புடைய இவர் 153 போபால் மத்திய சட்டமன்ற தொகுதியை பிரதிநிதித்துவப்படுத்தும் மத்திய பிரதேச சட்டமன்ற உறுப்பினராக அறியப்படுகிறார். 2018 ஆம் ஆண்டில் இந்திய தேசிய காங்கிரசு கட்சியின் சட்டமன்ற உறுப்பினராக முதல் முறையாக மத்திய பிரதேச சட்டமன்றத்திற்கு இவர் தேர்ந்தெடுக்கப்பட்டார். அப்போது மத்தியப் பிரதேசத்தில் இருந்த இரண்டு இசுலாமிய சட்டமன்ற உறுப்பினர்களில் இவரும் ஒருவராவார்.  

1998 ஆம் ஆண்டு மாநில சட்டக் கல்லூரியில் இளநிலை சட்டப் படிப்பை முடித்த பிறகு, 2000 ஆம் ஆண்டில் அரசு பெனசீர் கல்லூரியில் முதுகலைப் படிக்கும் போது ஆரிஃப் மசூது மாணவர் அரசியலில் நுழைந்தார். காங்கிரசு கட்சியில் தனது வாழ்க்கையைத் தொடங்கிய அவர் பின்னர் 2003 ஆம் ஆண்டில் சமாச்வாடி கட்சிக்கு மாறினார். ஆனால், 2007 ஆம் ஆண்டில் மீண்டும் காங்கிரசு கட்சிக்குத் திரும்பினார்.
# பசோரி சிங் மசுரம்



**பசோரி சிங் மசுரம்** (*Basori Singh Masram*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு நவம்பர் மாதம் 29 ஆம் தேதியன்று மாண்ட்லா மாவட்டத்தின் துகாரியா கிராமத்தில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 2009 ஆம் ஆண்டு நடைபெற்ற தேர்தலில் மத்தியப் பிரதேசத்தின் மண்டலா மக்களவைத் தொகுதியில் இருந்து 15 ஆவது மக்களவைக்கு தேர்ந்தெடுக்கப்பட்டார்.  

இவர் இதற்கு முன்பு கரஞ்சியா கிராம பஞ்சாயத்து போதர் வட்டத்தின் சர்பஞ்சாக இருந்தார். 1993-1998 ஆண்டுகள் காலகட்டத்தில் மத்தியப் பிரதேச சட்டமன்ற உறுப்பினராகவும் இருந்தார்.  

பசோரி சிங் மசுரம் ஒரு விவசாயியாக திண்டோரி மாவட்டத்தில் வசித்தார். இயீரா பாய் என்பவரை திருமணம் செய்து கொண்ட இவருக்கு இரண்டு மகள்கள் மற்றும் இரண்டு மகன்கள் உள்ளனர்.
# இராமேசுவர் நீக்ரா



**இராமேசுவர் நீக்ரா** (*Rameshwar Neekhra*) இந்தியாவைச் சேர்ந்த ஓர் அரசியல்வாதியாவார். இராமேசுவர் நிக்ரா என்றும் இவர் அழைக்கப்படுகிறார். இந்தி மொழி திரைப்படத்துறையின் மூத்த நடிகர் அசுதோசு ராணாவின் உறவினராகவும் அறியப்படுகிறார். சட்டம் படித்து பட்டதாரியான இவர் இந்திய தேசிய காங்கிரசு கட்சியின் உறுப்பினராக செயற்பட்டார். இந்தியாவின் மத்தியப் பிரதேசத்தின் நர்மதாபுரத்தில் இருந்து தொடர்ந்து இரண்டு முறை மக்களவை 7 மற்றும் 8 ஆவது மக்களவைக்கு பாராளுமன்றத்தின் கீழ் சபைக்கு தேர்ந்தெடுக்கப்பட்டார். ஒரு தசாப்தத்திற்கும் மேலாக மத்திய பிரதேச மாநில வழக்கறிஞர் மன்றத்தின் தலைவராக இருந்தார். 1987 ஆம் ஆண்டு முதல் 1989 ஆம் ஆண்டு வரை சேவா தளத்தின் தேசிய துணைத் தலைவர், மத்தியப் பிரதேச இளைஞர் காங்கிரசின் தலைவர் 1985-1987, டாக்டர் அரி சிங் கூர் பல்கலைக்கழகத்தில் மாணவர் சங்கத்தின் பல்கலைக்கழகத் தலைவர், 1968-1970 சிக்சக்கு காங்கிரசின் நிறுவனர் உறுப்பினராகவும் பொறுப்பு வகித்து தற்போது மத்தியப் பிரதேச காங்கிரசு கட்சியின் மூத்த துணைத் தலைவராகவும் உள்ளார்.
# அசாமிய காட்டு மல்லி


**அசாமிய காட்டு மல்லி** (தாவர வகைப்பாட்டியல்: *Jasminum nervosum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இந்த தாவர இனம் *யாசுமினம் நெர்வோசம்* என்ற தாவரவியல் பெயரால் அழைக்கப்படுகிறது. 1790 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## வாழிடம்
அசாம், வங்காளதேசம், கம்போடியா, சீனா (China South-Central, China Southeast), கிழக்கு இமயமலை, ஆய்னான், லாவோஸ், மலாயா, மியான்மர், தைவான், தாய்லாந்து, திபெத்து, வியட்நாம் ஆகிய நாடுகள், இத்தாவரத்தின் தாயகமாகக் கருதப்படுகிறது. ஒகசவரா தீவுக்கூட்டத்தில் (Ogasawara-shoto), இத்தாவரம் உலகின் பிற இடத்திலிருந்து அறிமுகத் தாவரமாக இருக்கிறது.  

## வேறு பெயர்கள்
- இவ்வினத்தின் பிற பெயர்களும், அப்பெயரினை பயன்படுத்திய தாவரவியலாளர் பெயரும், அவரது ஆண்டும் கீழே தரப்பட்டுள்ளன.
1. Jasminum amplexicaule var. elegans (Hemsl.) Kobuski in J. Arnold Arbor. 13: 174 (1932)
1. Jasminum anastomosans Wall. ex DC. in Prodr. 8: 305 (1844)
1. Jasminum anastomosans var. silhetense (Blume) C.B.Clarke in J.D.Hooker, Fl. Brit. India 3: 59 (1882)
1. Jasminum cinnamomifolium var. axillare Kobuski in J. Arnold Arbor. 20: 66 (1939)
1. Jasminum elegans (Hemsl.) Yamam. in Trans. Nat. Hist. Soc. Formosa 22: 410 (1932), nom. illeg.
1. Jasminum finlaysonianum Wall. ex G.Don in Gen. Hist. 4: 60 (1837)
1. Jasminum hemsleyi Yamam. in J. Soc. Trop. Agric. 5: 55 (1933)
1. Jasminum laurifolium var. villosum H.Lév. in Repert. Spec. Nov. Regni Veg. 13: 151 (1914)
1. Jasminum lindleyanum Blume in Mus. Bot. 1: 272 (1851)
1. Jasminum nervosum var. elegans (Hemsl.) L.C.Chia in Acta Phytotax. Sin. 2: 56 (1952)
1. Jasminum nervosum var. villosum (H.Lév.) L.C.Chia in Acta Phytotax. Sin. 2: 55 (1952)
1. Jasminum silhetense Blume in Mus. Bot. 1: 271 (1851)
1. Jasminum smalianum Brandis in Indian Trees: 451 (1906)
1. Jasminum stenopetalum Lindl. in Bot. Reg. 11: t. 918 (1826)
1. Jasminum subtriplinerve Blume in Mus. Bot. 1: 272 (1851)
1. Jasminum subtriplinerve var. parvifolium Regel in Index Seminum (LE, Petropolitanus) 1866: 92 (1867)
1. Jasminum trinerve Roxb. in Fl. Ind. 1: 93 (1820), sensu auct.
1. Jasminum trineuron Kobuski in Brittonia 4: 167 (1941)
1. Jasminum undulatum var. elegans Hemsl. in J. Linn. Soc., Bot. 26: 81 (1889)

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# மாலதி ராவ்


**மாலதி ராவ்** ஓர் இந்திய எழுத்தாளர். இவர் 2007 ஆம் ஆண்டு ஆங்கிலப் புதினமான *திசாடர்லி விமன்* க்காக சாகித்ய அகாதமி விருதை வென்றார்.  

## ஆரம்ப வாழ்க்கை மற்றும் பின்னணி.
மாலதி ராவ் (ஏப்ரல் 1930) கர்நாடகாவின் பெங்களூரில் சென்னகிரி பத்மநாப ராவ் மற்றும் ஸ்ரீமதி. பத்மாவதி தம்பதியினருக்கு மகளாகப் பிறந்தார். ஐந்து பெண் குழந்தைகளில் இவர் மூத்தவராவார். இருக்கு ஒரு அண்ணன் மற்றும் இரண்டு தம்பிகள் உள்ளனர். இளம் பெண்ணாக இருந்தபோது,ஜேன் ஆசுடன், பிரான்டே சகோதரிகள் மற்றும் லூயிசா மே அல்காட் ஆகியோரின் படைப்புகளால் ஈர்க்கப்பட்டார். எழுதுவதில் ஆர்வம் கொண்டிருந்தார் மற்றும் பெங்களூரு மற்றும் மைசூர் பல்கலைக்கழகங்களில் ஆங்கில இலக்கியத்தைத் தொடர்ந்தார். தனது பெண் கதை மாந்தர்களை கல்வி கற்ற, சுதந்திரமான வேலை செய்யும் பெண்ணாக உருவகப்படுத்தினார். பெங்களூரில் உள்ள விஜயா கல்லூரியில் ஆங்கில விரிவுரையாளராகவும், பழம்பெரும் பேராசிரியர் வி.டி. சீனிவாசன் கல்லூரியின் முதல்வராகவும் துறைத் தலைவராகவும் இருந்தார். ராவ் தனது ஆசிரியர் பணியின் பெரும் பகுதியை டெல்லியில் கழித்தார். தில்லி பல்கலைக்கழகத்தின் மிராண்டா ஹவுசில் ஆங்கில இலக்கியம் கற்பித்தார்.  

## படைப்புகள்
மாலதி ராவ் மூன்று புதினங்கள், மூன்று சிறுகதைத் தொகுப்புகள் மற்றும் பல செய்தித்தாள் கட்டுரைகளை எழுதியுள்ளார். "*தி பிரிட்சு", "* *அண்டு இன் தெ பெனாரசு புளோவ்சு தெ கங்கா*" மற்றும் "*கம் பார் எ காபி ... பிளீசு"* ஆகியன இவரது குறிப்பிடத்தகுந்த படைப்புகளாகும்.  

2007 இல் வெளியிடப்பட்ட இவரது புதினமான *'திசார்டலி விமன்*<nowiki/>' மூலம் இவர் பரவலாக அறியப்பட்டார். இந்தக் கதை விடுதலைக்கு முந்தைய இந்தியாவில் இருந்த நான்கு பெண்கள் சமூக அடிமைக் கட்டமைப்பில் இருந்து வெளியேறியதனை அடிப்படையாகக் கொண்டது.இதற்காக இவர் குடியரசுத் தலைவரிடமிருந்து கௌரவ சாகித்ய அகாதமி விருதை வென்றார்.  

## படைப்புகள்

- *தி பிரிட்சு* (புதினம்), சாணக்யா பதிப்பகம் (தில்லி, இந்தியா), 1990
- *திசார்டலி விமன்* (புதினம்), துரோன்குவில் பதிப்பகம் (பெங்களூர், இந்தியா), 2005
- மூன்று சிறுகதைத் தொகுப்புகள்
- *இன்குவிசிசன்*

## விருதுகள்

- 2007 இல் சாகித்ய அகாதமி விருது
# சைலேந்திர பட்டேல்



**சைலேந்திர படேல்** (*Shailendra Patel*) இந்தியாவைச் சேர்ந்த ஓர் அரசியல்வாதியாவார். மத்தியப் பிரதேசத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினரும் ஆவார்.  

## அரசியல் வாழ்க்கை
2013 ஆம் ஆண்டில் மத்தியப் பிரதேச சட்டமன்றத்தின் சட்டமன்ற உறுப்பினர் ஆனார்.  

2005 ஆம் ஆண்டில் முதல்வராகப் பதவியேற்ற சிவராச்சு சிங் சவுகானிடம், சைலேந்திரப் பாட்டில் 2017 ஆம் ஆண்டு வரை ஏன் அவர் தொகுதியான இச்சாவாருக்குச் செல்லவில்லை என்ற கேள்வியை எதிர்கொண்டார்  

படேல் 2019 இந்திய பொதுத் தேர்தலில் விதிசா மக்களவைத் தொகுதியுன் வேட்பாளராக இருந்தார்.  

## மேலும் பார்க்கவும்
- மத்தியப் பிரதேச சட்டமன்றம்
# குரங்கணி (தூத்துக்குடி மாவட்டம்)



**குரங்கணி** என்பது தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். இராமாயணத் தொடர்புடைய ஊராக குரங்கணி விளங்குகிறது.  

கடல் மட்டத்திலிருந்து சுமார் 39.52 மீட்டர் உயரத்தில், என்ற புவியியல் ஆள்கூறுகள் கொண்டு குரங்கணி அமையப் பெற்றுள்ளது.  

இவ்வூரில், குரங்கணியம்மன் என்று அழைக்கப்படுகிற முத்துமாலையம்மன் கோயில் என்ற அம்மன் கோயில் ஒன்று நிர்மாணிக்கப்பட்டுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பண்டாரு அச்சமாம்பா


**பண்டாரு அச்சமாம்பா** (Bandaru Acchamamba 1874– 1905) பெண்கள் இயக்கத்தின் ஆரம்பகால முன்னோடிகளில் ஒருவராவார். இவர் இந்தியாவின் ஆரம்பகால பெண்ணிய வரலாற்றாசிரியர்களில் ஒருவராகக் கருதப்படுகிறார். அச்சமாம்பா தனது சகோதரரின் வழிகாட்டுதலின் கீழ் தெலுங்கு, ஆங்கிலம் மற்றும் இந்தி ஆகிய மொழிகளில் உள்ள பழங்கால நூல்களைப் படித்தார், மேலும் இலக்கியம் மற்றும் பெண்கள் பிரச்சினைகளைப் பற்றி புரிந்துகொண்டார். தெலுங்கு மற்றும் ஐக்கிய இராச்சியப் பெண்களின் பல சுயசரிதைகளை எழுதினார், இது எதிர்கால வரலாற்றாசிரியர்களுக்கு இலக்கியப் பாதையை அமைத்தது. இவரது கதைகள் அந்த காலத்தின் சமூக நிலைமைகளையும் பெண்களின் பிரச்சினைகளையும் பிரதிபலிக்கின்றன.  

## ஆரம்ப வாழ்க்கை மற்றும் பின்னணி
பண்டாரு அச்சமாம்பா 1874 ஆம் ஆண்டு ஆந்திராவின் கிருஷ்ணா மாவட்டத்தில் உள்ள பெனுகஞ்சிப்ரோலு என்ற சிறிய கிராமத்தில் பிறந்தார். *திவானாக* (மாநில அரசாங்கத்தில் அமைச்சர்) இருந்த இவரது தந்தை இவருக்கு ஆறு வயதாக இருந்தபோது காலமானார். தனது தாய்வழி மாமா பண்டாரு மாதவ ராவினை தனது பத்தாம் வயதில் திருமணம் செய்து கொண்டார், மேலும் பதினேழாவது வயதில் அவருடன் குடும்ப வாழ்க்கையைத் தொடங்கினார். இவரது சகோதரர் நாக்பூருக்குப் படிப்பைத் தொடரச் சென்ற பிறகு, அச்சமாம்பா வங்காளம் மற்றும் குசராத்தி மற்றும் சிறிது சமஸ்கிருதம் ஆகியவற்றைக் கற்றுக்கொண்டார்.  

ஒருகண்டி சுந்தரி ரத்னமாம்பாவுடன் சேர்ந்து, அச்சமாம்பா கடலோர ஆந்திராவில் 1902 ஆம் ஆண்டு மச்சிலிப்பட்டினத்தில் *பிருந்தாவன இசுதிரீலா சமாசம்* (பிருந்தாவனா பெண்கள் சங்கம்) என்ற பெயரில் முதல் பெண்கள் சங்கத்தை நிறுவினார். 1903 ஆம் ஆண்டில், மாநிலம் முழுவதும் பயணம் செய்தார் மற்றும் பல பெண்கள் அமைப்புகளை நிறுவ மற்றவர்களுக்கு உதவினார்.  

அச்சமாம்பா 18 சனவரி 1905 அன்று தனது 30வது வயதில் இறந்தார்.  

## இலக்கியப் பணி
அச்சமாம்பா பல சிறுகதைகள், பெண்கள் பிரச்சனைகள் பற்றிய கட்டுரைகளை எழுதினார். *அபாலா சச்சரித்ர ரத்னமாலா* என்றழைக்கப்படும் 34 பெண்களின் வாழ்க்கை வரலாறுகளின் தொகுப்பினால் இவர் பரவலாக அறியப்படுகிறார்.  

- *தன திரயோதசி*
- *அபாலா சச்சரித்ர ரத்னமாலா*
- *பீடா குடும்பம்* (ஏழை குடும்பம்)
- *கானா*
- *சதகம்* ( *நூறு கவிதைகளின் சுழற்சி* )

*இந்து சுந்தரி* மற்றும் *சரஸ்வதி* இதழ்களில் வெளியான கட்டுரைகள்,  

- *தம்பதுல பிரதம கலஹமு* (ஒரு ஜோடியின் முதல் தகராறு)
- *வித்யாவந்துலகு யுவத்துலகோக விண்ணபமு* (படித்த பெண்களுக்கு ஒரு வேண்டுகோள்)
- *ஸ்த்ரிவித்யா பிரபாவம்* (பெண் கல்வியின் பலம்)

இவர் நீண்ட பயணம் செய்து பல அறிஞர்களுடன் உரையாடினார்.
# சத்யநாராயண் பவார்



**சத்யநாராயண் ஆசுராம்ச்சி பவார்** (Satyanarayan Pawar) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார். சமூக சேவகரான இவர் இந்தியாவின் மத்திய பிரதேச மாநிலத்தின் 8ஆவது மக்களவையின் நாடாளுமன்ற உறுப்பினராக இருந்தார்  

பவார் மத்திய பிரதேசத்தின் கோலி இனத்தைச் சேர்ந்தவர். ஜூன் 2022 ஆம் ஆண்டு சூன் மாதத்தில் இவர் இந்திய தேசிய காங்கிரசு கட்சியால் மத்திய தேர்தல் குழுவின் தலைவராக நியமிக்கப்பட்டார்.